439.03 REGOLAMENTI DWAR IL-PROTEZZJONI TA’ ANNIMALI WAQT IT-TBI~ĊIR JEW IL-QATLA L-AVVIŻ LEGALI 260 ta’ l-2003, kif emendat bl-Avviż Legali 426 ta’ l-2007. L-AVVIŻ LEGALI 260 ta’ l-2003, kif emendat bl-Avviż Legali 426 ta’ l-2007. Kapitolu I Disposizzjonijiet Ġenerali 1. Titolu u skop. (1) It-titolu ta’ dawn ir-regolamenti hu Regolamenti dwar il-Protezzjoni ta’ Annimali waqt it-Tbiċċir jew il-Qatla. (2) Dawn ir-regolamenti għandhom japplikaw għall-moviment, kenn magħluq, żamma, sturdament, qtil ta’ annimali mrobbija u miżmuma għall-produzzjoni ta’ laħam, ġlud, fur jew prodotti oħra u għall-metodi ta’ qtil ta’ annimali għall-iskop ta’ kontroll tal-mard. (3) Dawn ir-regolamenti ma japplikawx għal- (a) esperimenti tekniċi jew xjentifiċi dwar il-proċeduri msemmija fis-sub regolament (1), imwettqa taħt is-superviżjoni tas-Servizz Veterinarju; (b) annimali li jinqatlu waqt attivitajiet kulturali jew sportivi; (ċ) kaċċa selvaġġa maqtula skond l-Artikolu 3 tad-Direttiva tal-Kunsill ta’ l-Unjoni Ewropea 92/45/KEE. (4) L-iskop ta’ dawn ir-regolamenti huwa l-implimentazzjoni tar-regoli imniż/la taħt id-Direttiva tal-Kunsill ta’ l-Unjoni Ewropea 93/119/KEE dwar il-protezzjoni ta’ annimali waqt it-tbiċċir jew il-qatla. Tifsiriet. 2. Għall-iskopijiet ta’ dawn ir-regolamenti għandhom japplikaw it-tifsiriet li ġejjin: " awtorità kompetenti " tfisser l-awtorità ċentrali tas-sieħeb fil-kummerċ kompetenti biex iwettaq verifiki veterinarji jew kull awtorità li lilha tkun delegata dik il-kompetenza. Fit-teritorju ta’ Malta, l-awtorità kompetenti tfisser is-Servizz Veterinarju. Madanakollu, l-awtorità reliġjuża li f’isimha titwettaq qatla għandha tkun kompetenti għall-applikazzjoni u l-monitoraġġ tad-disposizzjonijiet speċjali, li japplikaw għal qatla skond ċerti riti reliġjużi. Dwar l-imsemmija disposizzjonijiet, dik l-awtorità għandha topera taħt ir-responsabbiltà tal-veterinarju uffiċjali, kif definit fl-Artikolu 2 tad-Direttiva tal-Kunsill ta’ l-Unjoni Ewropea 64/433/KEE. "biċċerija " tfisser kull stabiliment, inkluż faċilitajiet għall-moviment jew żamma fistalla ta’ annimali użati għall-qatla kummerċjali ta’ annimali riferita fir-regolament 5(1); "moviment " tfisser il-ħatt ta’ annimali jew it-tmexxija tagħhom minn fuq il-pjattaforma minn fejn jinħattu, stalel jew imqajjel f’biċċeriji sal-bini jew post li fih għandhom jinqatlu; "post ta’ kenn" tfisser iż-żamma ta’ annimali fistalel, imqajjel, żoni mgħottija jew egħlieqi użati minn biċċeriji sabiex jagħtuhom l-attenzjoni meħtieġa (ilma, għal f, mistrieħ) qabel jinqatlu; "qatla " tfisser kull proċess li jikkawża l-mewt ta’ annimal; "sieħeb fil-kummerċ " għandu jkollha l-istess tifsira kif provdut fl-artikolu 2 ta’ l-Att dwar is-Servizzi Veterinarji u għandha tinkludi l-Istati Membri ta’ l-Unjoni Ewropea; Kap. 437. Kap. 437. " sturdament " tfisser kull proċess li, meta applikat għal xi annimal, immedjatament jikkawża t-telf minn sensih li jtawwal sakemmimut; " tbiċċir" tfisser toqtol annimal permezz ta’ żvinar; "żamma b’forza " tfisser l-applikazzjoni lil annimal ta’ xi proċedura maħsuba biex tirrestrinġi l-moviment tiegħu sabiex ikun faċilitat l-isturdament effettiv jew il-qatla. 3. Evitar ta’ eċċitament, u ġiegħutbatija lill-annimali. L-annimali għandhom ikunu evitati minn kull eċitament, u ġiegħ jew tbatija li jistgħu jiġu evitati matul il-moviment, tqegħid f’posttakenn, żamma b’forza, sturdament, tbiċċir jew qatla. Kapitolu II Ħti ġiet applikabbli għal biċċeriji 4. Bini, faċilitajiet u tagħmir ta’ biċċeriji. Il-bini, il-faċilitajiet u t-tagħmir ta’ biċċeriji, u l-operat tagħhom, għandhom ikunu tali li jkun evitat lill-annimali kull eċitament, u ġiegħ jew tbatija li jistgħu jkunu evitati. 5. (1) Solipedi, ruminanti, majjali, fnieku tjur li jinġiebu fil-biċċeriji għall-qatla għandhom- (a) jiġu meħuda u jekk meħtieġ jingħata wkenn skond id-disposizzjonijiet fl-Iskeda A; (b) miżmuma b’forza skond id-disposizzjonijiet ta’ l-Iskeda B; (ċ) ikunu storduti qabel il-qatla jew maqtula f’daqqa waħda skond id-disposizzjonijiet ta’ l-Iskeda ~; (d) ikunu żvinati skond id-disposizzjonijiet ta’ l-Iskeda D. (2) Fil-każ ta’ annimali soġġetti għal metodi partikolari ta’ qatla meħtieġa minn ċerti riti reliġjużi, il-ħtiġiet tas-sub regolament (1)(ċ) m’għandhomx japplikaw. (3) Is-Servizz Veterinarju, jista’, għal stabbilimenti li jikkwalifikaw għal deroga skond l-Artikoli 4 u 13 tad-Direttiva tal-Kunsill ta’ l-Unjoni Ewropea 64/433/KEE u l-Artikoli 7 tad-Direttiva tal-Kunsill ta’ l-Unjoni Ewropea 71/118/KEE, jagħti deroga mis-sub regolament (1)(a) dwar bovini, u mill-metodi ta’ sturdament u qtil riferit fl-Iskeda ~ dwartjur, fniek, majjali, nagħaġ u mogħoż, kemm-il darba jkunu segwiti l-ħtiġiet stabbiliti fir-regolament 3. 6. Strumenti, irbit, tagħmir u stallazzjoni użati għall-isturdament u l-qtil. (1) Strumenti, irbit, tagħmir u stallazzjonijiet oħra użati għall-isturdament u l-qtil iridu jkunu disinjati, maħduma, miżmuma u wżati b’mod li jinkiseb sturdament jew qtil effettiv u ta’ malajr skond id-disposizzjonijiet ta’ dawn ir-regolamenti. Is-Servizz Veterinarju għandu jivverifika li l-istrumenti, l-irbit u t-tagħmir l-ieħor użat għall-isturdament u għall-qatla huma konformi mal-prinċipji hawn fuq imsemmija u għandu jivverifika regolarment biex jiżgura li huma fi stat tajjeb ta’ manutenzjoni u jkunu jippermettu li l-oġġettiv imsemmi qabel jkun jista’ jintlaħaq. (2) It-tagħmir u l-istrumenti ta’ emerġenza adatti iridu jinżammu fil-post tal-qatla għall-użu f’emerġenza. Dawn għandhom jiġu mantnutisew u jkunu spezzjonati regolarment. 7. L-ebda persuna m’għandha tieħu parti fil-moviment, l-għoti ta’ kenn, irbit, sturdament, tbiċċir jew qtil ta’ annimali jekk ma jkollux it-tagħrif u l-ħila meħtieġa biex twettaq il-ħidmiet b’umanità u b’effiċjenza, skond il-ħtiġiet ta’ dawn ir-regolamenti. Is-Servizz Veterinarju għandu jiżgura li persuni impjegati għall-qtil ikollhom il-ħila, il-kapaċità u t-tagħrif professjonali meħtieġ. 8. Spezzjonijiet u kontrolli f’biċċeriji. Spezzjonijiet u kontrolli f’biċċeriji għandhom jitwettqu taħt ir-responsabbiltà tas-Servizz Veterinarju, li għandu f’kull ħin ikollu aċċess ħieles għall-partijiet kollha tal-biċċeriji sabiex tkun aċċertata il-konformità ma’ dawn ir-regolamenti. Madanakollu, dawn l-ispezzjonijiet u kontrolli jistgħu jitwettqu fl-istess ħin li jitwettqu kontrolli għal skopijiet oħra. Kapitolu III Q til barra l-biċċeriji 9. Applikazzjoni tar-regolament 5. (1) Fejn annimali msemmija fir-regolament 5(1) ikunu maqtula barra l-biċċeriji, għandu japplika ir-regolament 5(1)(b), (ċ) u (d Fejn annimali msemmija fir-regolament 5(1) ikunu maqtula barra l-biċċeriji, għandu japplika ir-regolament 5(1)(b), (ċ). (2) Is-Servizz Veterinarju jista’, madanakollu, jagħti deroga mis-sub regolament (1) għal tjur, fniek, majjali, nagħaġ u mogħoż imbiċċra jew maqtula barra l-biċċeriji mis-sid tagħhom għall-konsum personali, kemm-il darba jkun segwit ir-regolament 3 u li l-majjali, in-nagħaġ u l-mogħoż ikunu ġew storduti minn qabel. 10. Annimali maqtula għall-kontroll tal-mard. (1) Fejn annimali riferiti fir-regolament 5(1) jkunu ser jinqatlu għal skopijiet ta’ kontroll ta’ mard, dan għandu jsir skond l-Iskeda E. (2) Annimali mrobbija għall-fur tagħhom għandhom jinqatlu skond l-Iskeda F. (3) Flieles żejda ta’ ġurnata, kif definit fl-Artikolu 2(3) tad-Direttiva tal-Kunsill ta’ l-Unjoni Ewropea 90/539/KEE, u embrijoni li jkunu fdalijiet ta’ l-inkubatur għandhom jinqatlu mill-aktar fis possibbli skond l-Iskeda G. 11. Qtil ta’ annimali għal raġunijiet ta’ emerġenza. Ir-regolamenti 9 u 10 m’għandhomx japplikaw fil-każ ta’ annimal li jrid jinqatel immedjatament għal raġunijiet ta’ emerġenza. 12. Qtil fuq il-post ta’ annimali feruti jew morda. Annima li feruti jew morda iridu jitbiċċru jew jinqatlu fuq il-post. Madanakollu, is-Servizz Veterinarju jista’ jawtorizza l-ġarr ta’ annimali feruti jew morda għall-iskop ta’ tbiċċir jew qtil, kemm-il darba dan il-ġarr ma jikkawżax aktar tbatija għall-annimali. Kapitolu IV Disposizzjonijiet Finali 13. Proċedura adottata mill-Kummissjoni Ewropea u skond l-artikolu 11 ta’ l-Att dwar it-Trattament Xieraq ta’ l-Annimali. Kap. 439. (1) Jekk ikun meħtieġ, għandhom ikunu adottati regoli dwar il-protezzjoni ta’ annimali fil-ħin tal-qatla barra minn dawk f’dawn ir-regolamenti, skond il-proċedura stabbilita fl-Artikolu 11(a) ta’ l-Att dwar it-Trattament Xieraq ta’ l-Annimali u skond il-procedura tal-Kunsill tal-Komunità Ewropea fuq maġġoranza kwalifikata wara proposta tal-Kummissjoni Ewropea. (2) L-Iskedi ta’ dawn ir-regolamenti għandhom jiġu emendati permezz ta’ l-istess proċedura. 14. Verifiki fuq il-post minn esperti veterinarji. Esperti veterinarji mill-Kummissjoni Ewropea jistgħu jwettqu verifiki fuq il-post fit-teritorju ta’ Malta. Sabiex ikunu jistgħu jwettqu dan, jistgħu isiru verifiki fuq l-għadd rappreżentattiv ta’ l-istabbilimenti biex jiġi zgurat li is-Servizzi Veterinarji jkunu qed iwettqu verifiki fuq dawn l-istabbilimenti u qegħdin jimxu mar-regoli mniż/la fid-Direttiva tal-Kunsill ta’ l-Unjoni Ewropea 93/119/KEE. Is-Servizz Veterinarju għandu jagħti l-għajnuna kollha meħtieġa lill-esperti fit-twettieq ta’ dmirijiethom. Speċjalment, l-istess tip ta’ aċċess bħal dak mgħoti lill-uffiċjali ta’ l-awtorita kompetenti għandu jkun mgħoti lil persuninvoluti, kif ukoll informazzjoni, dokumentazzjoni u aċċess f’postijiet, stabilimenti, istallazzjonijiet u tipi ta’ trasport, sabiex dawn il-verifiki jkun jistgħu jitwettqu. 15. Ċertifikat mediku li jakkumpanja l-laħam. Sabiex laħam ikun impurtat minn pajjiż terzi, iċ-ċertifikat tas-saħħa li jakkumpanja dan il-laħam irid ikollu ċertifikazzjoni li turi li, fil-biċċeriji jew stabbilimenti li ġew jew li għandhom jiġu approvati f’pajjiżi terzi bil-għan li jkunu kapaċi jesportaw lejn it-teritorju ta’ Malta, l-annimali riferiti fir-regolament 5 ikunu ġew maqtula taħt kondizzjonijiet li joffru garanziji ta’ trattament uman, ta’ l-anqas ekwivalenti għal dawk provduti f’dawn ir-regolamenti. 16. (1) Bla ħsara għad-disposizzjonijiet ta’ dawn ir-regolamenti u ta’ l-Att dwar it-Trattament Xieraq ta’ l-Annimali, persuna li tikser xi dispossizzjoni ta’ dawn ir-regolamenti, teħel, meta tinsab ħatja, multa ta’ mhux inqas minn ħdax-ilelf u sitt mija u sitta u erbgħin eurou sebgħa utmeninċenteż mu (11, 646.87) u mhux iżjed minn erbgħa u tletinelf udisa’ mija uerbgħin euro usittinċenteż mu (34, 940.60). (2) Mingħajr preġudizju għad-disposizzjonijiet tas-sub regolament (1), il-Qorti tista’ wkoll tordna lill-persuna ħatjali tkun għamlet ir-reat taħt dawn ir-regolamenti, tħallas l-ispejjeż magħmula mis-Servizzi Veterinarji bħala riżultat ta’ dan ir-reat, u ir-revoka tal-permess maħruġ taħt dawn ir-regolamenti u l-konfiska, żamma u tneħħija tal-corpus delicti. 17. Annimali li ma jistgħux jinqatlu għall-konsum ta’ l-ikel. L’ebda annimal miżmum jew mk abbar mhux għall-finijiet agrikoli ma jista’ jinqatel għall-konsum ta’ l-ikel mingħajr l-awtorizzazzjoni tas-Servizzi Veterinarji.